প্রতি বিশ্বকাপের আগে বিভিন্ন বিষয় নিয়ে ভবিষ্যদ্বাণী করা পেলের অভ্যাস। তবে অধিকাংশ সময়েই ফুটবলসম্রাটের মন্তব্য মেলে না। এবারও তিনি ব্রাজিল দল নিয়ে কথা বলেছেন। বৃহস্পতিবার তিনবার বিশ্বকাপ জয়ী ব্রাজিল দলের অন্যতম গুরুত্বপূর্ণ সদস্য পেলে জানান, ‘কোচ তিতের উপর আমার পূর্ণ আস্থা রয়েছে। তবে দল হিসেবে ব্রাজিল এখনও তৈরি নয়। বিশ্বকাপ শুরু হতে আর মাত্র ক’দিন বাকি। তাই কিছুটা হলেও আশঙ্কা রয়েছে। তিতের স্কোয়াডের অধিকাংশ ফুটবলাররাই দুর্দান্ত। ব্যক্তিগত নৈপুণ্যের বিন্দুমাত্র অভাব নেই ওদের মধ্যে। কিন্তু চ্যাম্পিয়ন হওয়ার জন্য দল হিসেবে খেলতে হবে।’